Saare (Tartu)
Saare (vene keeles: Želatšek) on küla Tartu maakonnas Tartu vallas. Enne Eesti omavalitsuste haldusreformi 2017. aastal kuulus küla Piirissaare valda. Küla asub Piirissaare lõunarannikul. Põhja poole jäävad Piiri ja Tooni küla. Tsaariajal kuulus küla Peterburi kubermangu Oudova maakonda. 1863. aastal ehitati Saare külla vanausuliste puust palvemaja, kuhu mahtus 400 inimest. 1913. aastal oli külas 56 majapidamist. 2000. aasta rahvaloenduse järgi elas külas 34 inimest. 2011. aasta rahvaloenduse järgi elas Saare külas 11 inimest. Külas tegutses kuni 2016. aasta põlenguni Piirissaare vanausuliste palvemaja.